Opvoeding oor Moslem geloof nodig | Die Vryburger
’n Dringende vergadering is vir vandag deur die King’s School in Linbro Park belê nadat die LUR vir onderwys, Panyaza Lesufi definitiewe optrede geëis het oor ‘n brief omtrent die Moslem-geloof wat deur die skool uitgestuur is.
Lesufi het dadelik ‘n span na die Christelike skool gestuur en dié is glo besig om ‘n verslag saam te stel.
Die ‘aktivis’, Yusuf Abramjee, het intussen aangedui dat hy die verskoning van die skool se hoof van studentesake en die skrywer van die brief, Bob Fuller, vir eers aanvaar.
Maar hy is van mening dat die Moslem-geloofsgemeenskap ‘n ontmoeting met Fuller moet reël sodat hulle hom kan opvoed omtrent hulle geloof.
Abramjee het die brief, wat hy as anti-Islam en Islamofobies beskou, op Twitter geplaas waar dit met groot woede begroet is.
Hy het aan die skoolhoof, die LUR vir onderwys en die Kommissie vir die Bevordering en Beskerming van Kultuur-, Godsdiens- en Taalregte geskryf die brief bevorder rassehaat en onverdraagsaamheid. Voorts is dit volgens hom Islamofobies.
Hy het daarop aangedring dat die skool se brief onmiddellik teruggetrek moet word en ‘n onvoorwaardelike verskoning aan die Moslem gemeenskap gevra moet word.
In die brief word vertel hoe ‘n Moslem sakeman ‘n moskee naby die skool gebou het en hoe die imam se gebede daagliks weerklink.
Ouers word versoek om te bid vir die Moslems om tot die reddende wete van Jesus Christus te kom, en om hulle kinders aan te moedig om dieselfde te doen.
Voorts word daar melding gemaak van die “yslike verskille tussen Moslem en Christen gebede,” en wat elk sou behels.
Uiteindelik sluit die briefskrywer af met dankbaarheid oor die daaglikse herinnering om vir Moslems te bid om tot die reddende wete van Jesus Christus te kom en voorbidding te doen vir Christelike sendelinge, “sommige wat ek persoonlik ken, wat daagliks uitreik na Moslems – dikwels deur hulle lewens te waag”.
Die slot herhaal die versoek om te bid omdat gebede ‘n verskil maak.
Foto- Die King’s School se brief
7 thoughts on “Opvoeding oor Moslem geloof nodig”
A.Willemse July 4, 2016 at 9:21 am
Waar daar al meer moskees opgerig word waar ons kinders blootgestel word aan die daaglikse luiddrugtige christofobiese gebedsuitinge; is dit noodsaaklik dat kinders daarop gewys word dat die moslem mense ‘n ander manier van bid as ons het, en dat daar nie soos kinders maklik doen mee gespot moet word nie. Dit is goed om aan hulle te verduidelik dat daar saam met ons ouers gebid moet word, soos ons geloof voorskryf, ook vir ons teëstanders, en dit is goed dat die gebed ook vra dat die genade van ons Christelike geloof ook aan hulle geskenk moet word. Daarom dink ek dit is goed dat gehoor gegee word aan die LUR vir onderwys en dat in alle skole aandag geskenk word om ‘n verduideliking van die verskillende anderster maniere waarop ander gelowe soos die Moslems en dan ook die Hindoes en die swart volke gebed beoefen. Die moslems se christifobiese houding is egter heeltemaal onaanvaarbaar, en die owerhede se onderskrywing daarvan nog meer so.
Afrikanus July 4, 2016 at 11:08 am
Bou ‘n kerk langsaan, en begin ook met ‘n daaglikse luidrigtige geskreeu, dan sal mens vinnig sien hoe verdraaglik hulle eintlik is. Mens moet hulle met hul eie medisyne terugslaan. Die Christendom het swak geraak. Tweehonderd jaar gelede en vroeer sou die kerkowerhede nie so iets toegelaat het nie. Daar is tot kruistogte gevoer.
Rens Roodt July 4, 2016 at 11:52 am
MOSLEMS – ons kinders mag nooit daaraan blootgestel word nie
DuP du Plessis July 4, 2016 at 12:04 pm
Deut. 5:7 Jy mag geen ander gode voor my aangesig hê nie.
dr Sakkie van der Merwe July 4, 2016 at 12:48 pm
Ek hoor wat AW hierbo skryf. Daar moet egter ‘n wedersydse respek wees vir mekaar se geloof, dit ontbreek egter in die nuwe SA. Ek gun elkeen sy manier van bid en aanbid maar dan moet sy manier van doen nie in my keel afgedruk word nie. Japan is ‘n goeie voorbeeld waar diesulkes nie toegelaat word nie. Soli Deo Gloria.
A.Willemse July 4, 2016 at 11:10 pm
Ek bedoel nie om sag te wees nie, My kinders moet nie godsdienste gelyk stel nie, hulle moet en sal weet wat hulle eie is net soos hulle taal en kultuur. Maar hulle moet kennis neem dat daar ander gelowe is. As die Mapoggers stamskool het, of wie ookal op sy manier aanbid, sal my kinders nie met hom spot nie, soos ek ook aandring om op my manier te kan aanbid sonder inmenging. Waar daar willens en wetens ‘n moskee gebou word in ‘n Christen gemeenskap, beskou ek die imam se gebulk as erg steurend en uitlokkend, daarom beskou ek die skoolhoof se omsendbrief as ‘n beleefde manier om sy leerlinge en hulle ouers daarop te wys hoe ons manier van bid verkil van die ongelowige, maar ook hoe ons gebede nie mag terugstaan nie en dat die stille gebed van gelowige Christenne, ook vir sy vyand, kragtiger is as enige heidense uitdaging.
Desmond July 5, 2016 at 7:51 am
…en gedwee aanbid ons almal die drek , wanneer ons produkte koop wat ge-halaal is …..